pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เพิ่มความเข้มข้นมาตรการกวาดล้างจับกุมอาวุธสงคราม และเครือข่ายข้ามชาติ เปิดพื้นที่ปลอดภัยรับการเลือกตั้งและเจ้าภาพอาเซียน
วันจันทร์ที่ 3 ธันวาคม 2561
เพิ่มความเข้มข้นมาตรการกวาดล้างจับกุมอาวุธสงคราม และเครือข่ายข้ามชาติ เปิดพื้นที่ปลอดภัยรับการเลือกตั้งและเจ้าภาพอาเซียน
พล.อ.ประวิตร วงษ์สุวรรณ รอง นรม. และ รมว.กห. ได้รับทราบรายงานการกวาดล้างจับกุมกลุ่มอิทธิพลที่เกี่ยวข้องกับอาวุธสงครามและอาวุธปืน
พล.อ.ประวิตร วงษ์สุวรรณ รอง นรม. และ รมว.กห. ได้รับทราบรายงานการกวาดล้างจับกุมกลุ่มอิทธิพลที่เกี่ยวข้องกับอาวุธสงครามและอาวุธปืน ตามนโยบายของรัฐบาลที่ผ่านมา โดยสรุปภาพรวม จากการบังคับใช้กฎหมายอย่างจริงจังของฝ่ายความมั่นคง ตั้งแต่ปี 58 เป็นต้นมา สามารถจับกุมผู้กระทําผิดและยึดของกลาง อาวุธปืนและอาวุธสงครามได้มากขึ้นต่อเนื่อง
รอง นรม. และ รมว.กห. ได้กล่าวขอบคุณและเป็นกําลังใจในการทํางานให้กับ เจ้าหน้าที่ฝ่ายความมั่นคงในทุกหน่วยงานที่ผ่านมา พร้อมย้ําว่า กลุ่มที่ครอบครองและมีอาวุธสงคราม อาวุธปืนและวัตถุระเบิด เป็นสาเหตุสําคัญของความรุนแรงในสังคม และมีอิทธิพลต่อการบั่นทอนสิทธิ เสรีภาพและความเท่าเทียมกันในสังคม รวมทั้งเป็นปัญหาความมั่นคง ปลอดภัยของประเทศที่ผ่านมา
พล.อ.ประวิตร ได้กําชับฝ่ายความมั่นคง ทั้งทหาร ตํารวจและฝ่ายปกครองในทุกพื้นที่ ให้เพิ่มความเข้มข้นมาตรการปราบปราม กลุ่มอิทธิพลที่เกี่ยวข้องกับอาวุธปืนและอาวุธสงครามต่อเนื่องกันไป พร้อมย้ํา ขอให้ความสําคัญ ในการตรวจสอบ ปรับบัญชีเป้าหมายและความเชื่อมโยงของ ขบวนการค้าอาวุธสงคราม ซุ้มมือปืนและเครือข่ายอิทธิพลที่เกี่ยวข้องให้ทันสมัย และให้ปฏิบัติการเชิงรุกกวาดล้าง จับกุมเป้าหมายดังกล่าวในทุกพื้นที่ต่อเนื่องกันไป เพื่อความมั่นคงปลอดภัยของประชาชนและนักท่องเที่ยว
พร้อมกันนี้ ขอให้คงความเข้มมาตรการด้านการข่าว จับตาการเคลื่อนไหวของเป้าหมายเครือข่ายข้ามชาติ ที่แฝงตัวเข้ามาในรูปแบบต่างๆและใช้ประเทศไทยเป็นที่พักพิง โดยให้ปฏิบัติการกวาดล้างจับกุมควบคู่กันไป เพื่อสร้างสภาพแวดล้อมที่ปลอดภัยและความเชื่อมั่นในโอกาสการเป็นเจ้าภาพอาเซียน รวมทั้งเพื่อเปิดพื้นที่ปลอดภัยและอํานวยความสะดวกให้ทุกพรรคการเมือง สามารถดําเนินกิจกรรมทางการเมืองได้อย่างเสมอภาค มีเสรีและเป็นธรรมอย่างเท่าเทียมกัน
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19)ประจำวันที่ 30 มิถุนายน 2563
วันอังคารที่ 30 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)ประจําวันที่ 30 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)ประจําวันที่ 30 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่30 มิถุนายน 2563
วันนี้ (30 มิถุนายน 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นผู้ที่เดินทางกลับจากประเทศกาตาร์และเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านได้ 3 ราย ยอดผู้ป่วยกลับบ้านสะสม 3,056 ราย หรือคิดเป็นร้อยละ 96.37 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 57 ราย หรือร้อยละ 1.8 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,171 ราย
สําหรับผู้ติดเชื้อรายใหม่วันนี้ ทั้ง 2 รายเป็นเพศชายอายุ 27 และ 28 ปี อาชีพพนักงานนวด เดินทางถึงประเทศไทยวันที่ 16 มิถุนายน 2563 เข้ารับการเฝ้าระวังกักตัวในสถานที่รัฐจัดให้ใน จังหวัดชลบุรี ทั้ง 2 รายไม่มีอาการป่วย พบเชื้อจากการตรวจในครั้งที่สอง เมื่อวันที่ 27 มิถุนายน 2563
รัฐบาลได้ประกาศผ่อนคลายมาตรการในระยะที่ 5 โดยจะมีผลบังคับใช้ในวันที่ 1 กรกฎาคม 2563 ในกลุ่มธุรกิจบริการสีแดง เช่น สถานบันเทิง, ผับ, บาร์, อาบ อบ นวด, ร้านเกมส์, คาราโอเกะ ซึ่งเป็นกิจการกิจกรรมที่มีความเสี่ยงสูง ที่อาจเกิดการแพร่กระจายของเชื้อโควิด 19 ได้ ขอให้ทุกคนปรับตัว ใช้ฐานวิถีชีวิตใหม่ (New Normal) และลงทะเบียนเข้า-ออก ผ่านแพลตฟอร์มและแอปพลิเคชัน “ไทยชนะ” ทุกครั้งที่เข้าใช้บริการ เพื่อง่ายต่อการสอบสวนโรคและติดตามผู้สัมผัสเข้าสู่ระบบการเฝ้าระวังกักกันโรคได้อย่างรวดเร็ว
นอกจากนี้ สถานศึกษาทุกแห่งได้เปิดทําการเรียนการสอนพร้อมกันทั่วประเทศ โดยต้องดําเนินการป้องกันการแพร่เชื้อในสถานศึกษาตามแนวทางที่กระทรวงสาธารณสุขและกระทรวงศึกษาธิการกําหนด ได้แก่ การคัดกรองอาการโรคระบบทางเดินหายใจและวัดไข้ก่อนเข้าโรงเรียน ให้สวมหน้ากากอนามัยตลอดเวลาเมื่ออยู่ในโรงเรียน จัดจุดล้างมือด้วยสบู่หรือแอลกอฮอล์เจลอย่างเพียงพอ เว้นระยะห่างในห้องเรียน เน้นจัดการเรียนการสอนเพื่อลดความแออัด ไม่เกิน 20-25 คนต่อห้อง ส่วน พ่อ-แม่ ผู้ปกครอง มีบทบาทสําคัญที่ต้องให้ความร่วมมือกับโรงเรียนในการเตรียมอุปกรณ์ป้องกันตัวเองให้บุตรหลาน เช่น หน้ากากอนามัย/หน้ากากผ้า แอลกอฮอล์เจลล้างมือ หลังเลิกเรียนควรรีบกลับบ้านอาบน้ําทําความสะอาดร่างกายทันที หากเด็กป่วย มีไข้ ไอ จามต้องให้หยุดเรียนรักษาตัวอยู่ที่บ้าน เพื่อลดความเสี่ยงในการแพร่เชื้อให้ผู้อื่น รวมถึงให้ผู้ปกครองเข้าใช้แพลตฟอร์ม THAISTOPCOVID ในการประเมินมาตรการป้องกันโรคในสถานศึกษาเพื่อความปลอดภัยของเด็ก หากทุกคนไม่ประมาท และร่วมมือกันจะช่วยลดโอกาสการกลับมาแพร่ระบาดของเชื้อไวรัสโคโรนา 2019 อีกครั้ง
****************************** 30 มิถุนายน 2563
รัฐบาลไทย-ข่าวทำเนียบรัฐบาล-พาณิชย์ สรุปผลการจับกุมผู้จำหน่ายหน้ากากอนามัยเพิ่มเป็น 135 ราย (ประจำวันที่ 13 มี.ค. 63) [กระทรวงพาณิชย์]
วันเสาร์ที่ 14 มีนาคม 2563
พาณิชย์ สรุปผลการจับกุมผู้จําหน่ายหน้ากากอนามัยเพิ่มเป็น 135 ราย (ประจําวันที่ 13 มี.ค. 63) [กระทรวงพาณิชย์]
นายบุณยฤทธิ์ กัลยาณมิตร ปลัดกระทรวงพาณิชย์ รายงานผลการจับกุมดําเนินคดีผู้จําหน่ายหน้ากากอนามัยที่กระทําความผิดตาม พ.ร.บ.ว่าด้วยราคาสินค้าและบริการ พ.ศ. 2542 ของ วันที่ 12 มีนาคม 2563 จํานวน 12 ราย ดังนี้
- กรุงเทพฯ จํานวน 6 ราย โดยเป็นการล่อซื้อและจับกุมแผงลอยสําเพ็ง 4 ราย พบขายหน้ากากอนามัยกล่อง 50 ชิ้น ในราคากล่องละ 750 บาท เฉลี่ยชิ้นละ 15 บาท จึงแจ้งข้อหาขายเกินราคาควบคุมและข้อหาขายแพงเกินสมควรทั้งสี่ราย นอกจากนี้ยังพบที่ร้านค้าเขตดินแดง 1 ราย และผู้ค้าในเขตนนทบุรี 1 ราย โดยเป็นการขายเกินราคาควบคุมและข้อหาขายแพงเกินสมควร
- ต่างจังหวัด จํานวน 6 ราย ได้แก่ จังหวัดร้อยเอ็ด 1 ราย จังหวัดประจวบคีรีขันธ์ 1 ราย จังหวัดสุพรรณบุรี 1 ราย จังหวัดพัทลุง 1 ราย ทั้งสี่รายขายหน้ากากอนามัยในราคาชิ้นละ 17-20 บาท จึงได้แจ้งข้อหาขายหน้ากากอนามัยเกินสมควร และจังหวัดปทุมธานีอีก 2 ราย พบขายหน้ากากอนามัยราคาแพงเกินสมควรและไม่ปิดป้ายแสดงราคาขายเจลล้างมือด้วย
โดยสถิติการจับกุมดําเนินคดีผู้กระทําความผิดถึงวันที่ 12 มีนาคม 2563 มีการจับกุมดําเนินคดีไปแล้ว รวมทั้งสิ้น 135 ราย แบ่งเป็นการจับกุมในเขตกรุงเทพฯ จํานวน 88 ราย และในต่างจังหวัด 47 ราย นอกจากได้จับกุมคนขายหน้ากากอนามัยแพงอย่างต่อเนื่องทั่วประเทศแล้ว ที่ผ่านมากระทรวงยังได้ตรวจสอบจับกุมผู้กระทําความผิดขายเจลล้างมือที่มีแอลกอฮอล์เป็นส่วนประกอบซึ่งเป็นสินค้าควบคุม ในข้อหาไม่ปิดป้ายแสดงราคาและข้อหาขายแพงเกินสมควรอันเป็นความผิดตามพ.ร.บ.ว่าด้วยราคาสินค้าและบริการ พ.ศ. 2542 ด้วย
ทั้งนี้ปลัดกระทรวงได้เน้นย้ําเรื่องการขายสินค้าที่เกี่ยวข้องอื่น ๆ ที่ไม่ได้เป็นสินค้าควบคุม หากพบขายแพงเกินสมควร ก็มีความผิดในข้อหาขายสินค้าแพงเกินสมควรตามมาตรา 29 จึงขอให้ผู้ค้าสินค้าทั้งหลายห้ามฉวยโอกาสขึ้นราคาสินค้าโดยเด็ดขาด
สําหรับโทษที่ผู้กระทําความผิดตาม พ.ร.บ. ว่าด้วยราคาสินค้าและบริการ พ.ศ.2542 ในข้อหาขายเกินราคาควบคุม จะได้รับโทษจําคุกไม่เกิน 5 ปี ปรับไม่เกิน 1 แสนบาท ข้อหาไม่ปิดป้ายแสดงราคาขาย มีอัตราโทษปรับไม่เกิน 1 หมื่นบาท ในข้อหาขายแพงเกินสมควรมีอัตราโทษจําคุกไม่เกิน 7 ปี ปรับไม่เกิน 1.4 แสนบาท และหากเป็นผู้นําเข้าหรือตัวแทนจําหน่ายก็ต้องแจ้งปริมาณการถือครองสินค้าต่อกรมการค้าภายใน หากฝ่าฝืนจะมีความผิดซึ่งมีอัตราโทษจําคุกไม่เกิน 1 ปี ปรับไม่เกิน 20,000 บาท ด้วย
หากพบเห็นผู้กระทําผิด โปรดแจ้งข้อมูลและหลักฐานมายัง สายด่วน 1569 หรือสื่อโซเชียลของกรมการค้าภายใน กระทรวงพาณิชย์
รัฐบาลไทย-ข่าวทำเนียบรัฐบาล-ข้อแนะนำสำหรับผู้เดินทางไป-กลับ จากพื้นที่เสี่ยงไวรัสโควิด-19
วันศุกร์ที่ 27 มีนาคม 2563
ข้อแนะนําสําหรับผู้เดินทางไป-กลับ จากพื้นที่เสี่ยงไวรัสโควิด-19
มีแนวทางปฏิบัติอย่างไรบ้างนะ
-แยกตัวจากสมาชิกในบ้าน 14 วัน
-สังเกตอาการตนเอง
-หากมีอาการป่วยต้องรีบไปพบแพทย์
รัฐบาลไทย-ข่าวทำเนียบรัฐบาล-ผล  COVID-19 เดือนเดียว พบประชาชนขึ้นทะเบียน ใช้สิทธิ์กรณีว่างงานออนไลน์ กับกรมการจัดหางาน กว่า 140,000 คน
วันศุกร์ที่ 3 เมษายน 2563
ผล  COVID-19 เดือนเดียว พบประชาชนขึ้นทะเบียน ใช้สิทธิ์กรณีว่างงานออนไลน์ กับกรมการจัดหางาน กว่า 140,000 คน
หม่อมเต่า เผย สถานการณ์ว่างงาน เดือนมีนาคม 2563  ได้รับแจ้งจากกรมการจัดหางาน มีประชาชนขึ้นทะเบียน ใช้สิทธิ์กรณีว่างงานออนไลน์ผ่านเว็บไซต์ https://empui.doe.go.th  แล้ว 144,861 คน
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน ย้ํา ประชาชนที่ว่างงาน จากการถูกเลิกจ้าง ซึ่งเป็นผลกระทบจากการแพร่กระจายของโรค COVID-19 ที่ทําให้นายจ้าง/สถานประกอบการต้องปิดกิจการ จะได้รับเงินชดเชย 70% ของค่าจ้างที่เคยได้รับ โดยระยะเวลาที่จ่ายจะไม่เกิน 200 วัน หากเป็นการว่างงานจากการลาออกเอง จะได้รับเงิน ในอัตรา 45% ของค่าจ้างที่เคยได้รับ โดยระยะเวลาที่จ่ายจะไม่เกิน 90 วัน แต่หากเป็นกรณีว่างงานเนื่องจากเหตุสุดวิสัย ได้แก่ กรณีนายจ้างไม่ให้ทํางานเพราะต้องกักตัว 14 วัน เนื่องจากสัมผัสหรือใกล้ชิดผู้ติดเชื้อ COVID-19 และ กรณีหน่วยงานภาครัฐสั่งให้ปิดสถานประกอบการชั่วคราว จะต้องลงทะเบียนขอรับประโยชน์ทดแทน กับสํานักงานประกันสังคม
ด้าน นายสุชาติ พรชัยวิเศษกุล อธิบดีกรมการจัดหางาน เผย หลังจากได้แจ้งให้ พนักงาน ลูกจ้างที่ถูกเลิกจ้าง จากสถานประกอบการที่ประสบปัญหา ได้รับผลกระทบจากการแพร่ระบาดของโรคติดเชื้อไวรัสโคโรนา (COVID-19) ที่ส่งเงินสมทบประกันสังคมมาแล้วไม่น้อยกว่า 6 เดือน มาลงลงทะเบียนใช้สิทธิ์กรณีว่างงานออนไลน์ ทางเว็บไซต์ https://empui.doe.go.th ภายใน 30 วันหลังจากถูกเลิกจ้าง นั้น พบว่า ในช่วงเดือนมีนาคม 2563 ที่ผ่านมา มีผู้มาลงทะเบียน ใช้สิทธิ์กรณีว่างงานออนไลน์ผ่านเว็บไซต์ https://empui.doe.go.th กับกรมการจัดหางาน แล้ว 144,861 คน เพิ่มขึ้นจากเดือนกุมภาพันธ์ ที่มีผู้มาขึ้นทะเบียน จํานวน 84,177 คน และมกราคม จํานวน 74,775 คน คิดเป็นร้อยละ 41.89 และ 48.38 ตามลําดับ
อย่างไรก็ดี สําหรับรายละเอียดขั้นตอนการขึ้นทะเบียนว่างงานและรายงานตัว ทางเว็บไซต์ https://empui.doe.go.th ของกรมการจัดหางาน สามารถ ดูข้อมูลเพิ่มเติมได้ที่ https://www.youtube.com/watch?v=z_eKpk9sPzg&t=20s ซึ่งเป็นการอํานวยความสะดวกให้ประชาชนสามารถทําได้เองที่บ้านผ่านระบบ e-service ในทุกที่ ตลอดเวลา และหลีกเลี่ยงการเดินทางไปติดต่อที่สํานักงาน เพื่อลดความแออัดหรือการรวมตัวกันของคนจํานวนมาก และป้องกันการแพร่ระบาดของโรค COVID-19 อันเป็นการตอบสนองนโยบายของรัฐบาล
สอบถามข้อมูลเพิ่มเติมได้ที่ สายด่วน กระทรวงแรงงาน โทร.1506 กด2 กรมการจัดหางาน
รัฐบาลไทย-ข่าวทำเนียบรัฐบาล-ประกันสังคม ขอความร่วมมือนายจ้าง แจ้งการเปลี่ยนแปลงข้อเท็จจริง ในหนังสือรับรองการขอรับประโยชน์ทดแทนกรณีว่างงานเนื่องจากเหตุสุดวิสัย ในระบบ e-service บนหน้าเว็บ www.sso.go.th ด่วน! [กระทรวงแรงงาน]
วันเสาร์ที่ 30 พฤษภาคม 2563
ประกันสังคม ขอความร่วมมือนายจ้าง แจ้งการเปลี่ยนแปลงข้อเท็จจริง ในหนังสือรับรองการขอรับประโยชน์ทดแทนกรณีว่างงานเนื่องจากเหตุสุดวิสัย ในระบบ e-service บนหน้าเว็บ www.sso.go.th ด่วน! [กระทรวงแรงงาน]
ประกันสังคม ขอความร่วมมือนายจ้าง แจ้งการเปลี่ยนแปลงข้อเท็จจริง ในหนังสือรับรองการขอรับประโยชน์ทดแทนกรณีว่างงานเนื่องจากเหตุสุดวิสัย ในระบบ e-service บนหน้าเว็บ www.sso.go.th ด่วน!
นายทศพล กฤตวงศ์วิมาน เลขาธิการสํานักงานประกันสังคม กระทรวงแรงงาน เปิดเผยว่า จากการที่สํานักงานประกันสังคมจ่ายสิทธิประโยชน์ทดแทนกรณีว่างงานเนื่องจากเหตุสุดวิสัย โดยให้นายจ้าง รีบดําเนินการยื่นหนังสือรับรองการขอรับประโยชน์ทดแทนกรณีว่างงานเนื่องจากมีเหตุสุดวิสัยให้แก่ ลูกจ้าง ผู้ประกันตน เพื่อประกอบการพิจารณาวินิจฉัยรับเงินว่างงานฯ ต่อสํานักงานประกันสังคม นั้น
เนื่องจากสถานการณ์แพร่ระบาดของโรควิด-19 ในประเทศไทยได้คลี่คลายลง รัฐบาลได้มีมาตรการผ่อนคลายให้ดําเนินการหรือทํากิจกรรมบางอย่าง เพื่อเป็นการอํานวยความสะดวกของประชาชน และขับเคลื่อนกิจกรรมบางอย่าง ทําให้สถานประกอบการบางประเภทสามารถเปิดดําเนินการได้ จากผลสืบเนื่องดังกล่าว สํานักงานประกันสังคมขอความร่วมมือนายจ้างแจ้งการเปลี่ยนแปลงข้อเท็จจริง ในเรื่องการหยุดงานของลูกจ้าง ผู้ประกันตน ในหนังสือรับรองการขอรับประโยชน์ในกรณีว่างงานเนื่องจาก มีเหตุสุดวิสัยต่อสํานักงานประกันสังคม ในกรณีดังนี้
- กรณีที่นายจ้างให้ลูกจ้างกลับเข้าทํางานก่อนวันที่รับรองไว้แล้ว ให้ยื่นหนังสือรับรองแจ้งวัน กลับเข้าทํางานของลูกจ้าง
- กรณียังไม่สามารถให้ลูกจ้างทํางานได้ และต้องให้ลูกจ้างหยุดงานต่อหลังจากคําสั่งรัฐ สั่งเปิดแล้ว ให้ยื่นหนังสือรับรองแจ้งเปลี่ยนแปลงข้อเท็จจริงตามที่นายจ้างมีคําสั่งให้ลูกจ้างหยุดงานจนถึงวันที่สิ้นสุดการหยุดงาน
- กรณีเปลี่ยนแปลงสาเหตุการหยุดงานเนื่องจากมีเหตุสุดวิสัยของลูกจ้างให้ยื่นหนังสือรับรองใหม่ โดยระบุสาเหตุการหยุดงาน วันที่เริ่มต้น และวันที่สิ้นสุด
ทั้งนี้ ขอความร่วมมือให้นายจ้างรีบดําเนินการภายใน 7 วัน นับแต่วันที่มีการเปลี่ยนแปลง โดยสามารถแจ้งเปลี่ยนแปลงข้อมูลได้ในระบบ e-service บนเว็บไซต์สํานักงานประกันสังคม www.sso.go.th สําหรับนายจ้างที่ไม่ได้ยื่นผ่านระบบ e-service สามารถดาวโหลดแบบฟอร์มในแบบแจ้งการกลับเข้าทํางานของลูกจ้างที่เป็นผู้ประกันตน กรณีว่างงานเนื่องจากมีเหตุสุดวิสัย ได้ที่เว็บไซต์สํานักงานประกันสังคม www.sso.go.th เมนู ดาวน์โหลด เลือกแบบฟอร์มที่ต้องใช้กรณีว่างงาน โดยสามารถยื่นแบบได้ที่สํานักงานประกันสังคมกรุงเทพมหานครพื้นที่ทั้ง 12 แห่ง/จังหวัด/สาขา อย่างไรก็ตามขอให้นายจ้างเห็นความสําคัญ หากไม่ดําเนินการแจ้งเปลี่ยนแปลงข้อเท็จจริงอาจมีผลกระทบต่อสิทธิประโยชน์ของผู้ประกันตนในกรณีอื่นๆ ได้
--------------------------------
ศูนย์สารนิเทศ สํานักงานประกันสังคม กระทรวงแรงงาน
รัฐบาลไทย-ข่าวทำเนียบรัฐบาล-เอกอัครราชทูต ณ กรุงมะนิลา และทีมประเทศไทยมอบหน้ากากอนามัยและสิ่งของจำเป็นแก่นักศึกษาแลกเปลี่ยนชาวไทย [กระทรวงการต่างประเทศ]
วันศุกร์ที่ 24 เมษายน 2563
เอกอัครราชทูต ณ กรุงมะนิลา และทีมประเทศไทยมอบหน้ากากอนามัยและสิ่งของจําเป็นแก่นักศึกษาแลกเปลี่ยนชาวไทย [กระทรวงการต่างประเทศ]
เอกอัครราชทูต ณ กรุงมะนิลา และทีมประเทศไทยมอบหน้ากากอนามัยและสิ่งของจําเป็นแก่นักศึกษาแลกเปลี่ยนชาวไทย
เมื่อวันที่ 21 เมษายน 2563 นายวศิน เรืองประทีปแสง เอกอัครราชทูต ณ กรุงมะนิลา นาวาอากาศเอก พลวัตร อินทรวิเศษ ผู้ช่วยทูตทหารอากาศและนายสกล ชีวะโกเศรษฐ์ ผู้บริหารบริษัทเครือเจริญโภคภัณฑ์ ประเทศฟิลิปปินส์ ได้ไปเยี่ยมเยียนและมอบหน้ากากอนามัย แอลกอฮอล์ รวมทั้งสิ่งของจําเป็นให้แก่นักศึกษาไทย 41 คน จากคณะศิลปศาสตร์ ม. หัวเฉียวฯ ซึ่งศึกษาอยู่ที่มหาวิทยาลัย Saint Louis University เมืองบาเกียว โดยเอกอัครราชทูตฯ ได้กล่าวให้กําลังใจและคําแนะนําในการดูแลสุขภาพในช่วงวิกฤตโควิด-19
รัฐบาลไทย-ข่าวทำเนียบรัฐบาล-คุมเข้มมาตรการยาเสพติด หวั่นมั่วสุมเสพกระจายแพร่เชื้อ COVID -19 ไปทั่ว [กระทรวงกลาโหม]
วันอังคารที่ 31 มีนาคม 2563
คุมเข้มมาตรการยาเสพติด หวั่นมั่วสุมเสพกระจายแพร่เชื้อ COVID -19 ไปทั่ว [กระทรวงกลาโหม]
คุมเข้มมาตรการยาเสพติด หวั่นมั่วสุมเสพกระจายแพร่เชื้อ COVID -19 ไปทั่ว
พล.ท.คงชีพ ตันตระวาณิชย์ โฆษกประจํารอง นรม. เปิดเผยว่า ปัจจุบันแม้สถานการณ์การแพร่ระบาดของ COVID - 19 อยู่ในภาวะวิกฤติที่สังคมคุมเข้มเฝ้าระวังร่วมกัน แต่ในขณะเดียวกัน สถานการณ์ยาเสพติดตั้งแต่ต้นปี 63 เป็นต้นมา ยังมีความพยายามลักลอบขนย้ายลําเลียงยาเสพติดทางอากาศจากยุโรปและผ่านชายแดนทางบกและทางน้ําเข้าไทยอย่างต่อเนื่อง ขณะที่ในชุมชนเมืองยังพบการลักลอบมั่วสุมเสพกันอย่างมึนเมาในหลายพื้นที่ โดย ตั้งแต่ ม.ค. - มี.ค. 63 เจ้าหน้าที่สามารถนําสืบจับกุมและยึดยาเสพติดได้จํานวนมากในแต่ละครั้ง เป็นยาบ้าจํานวนถึง 41 ล้านเม็ด ยาไอซ์ 2,457 กิโลกรัม รวมทั้งเฮโรอีน ฝิ่น กัญชาและกระท่อมอีกจํานวนมาก
พล.อ.ประวิตร วงษ์สุวรรณ รองนรม. กล่าวชื่นชมการปฏิบัติงานของ ทหาร ตํารวจ ฝ่ายปกครอง และ ป.ป.ส. ที่ร่วมกันสกัดกั้นและปราบปรามยาเสพติดตามนโยบายของรัฐบาลอย่างแข็งขัน โดยสามารถประสานทําลายแหล่งผลิตครั้งใหญ่ในประเทศเพื่อนบ้าน รวมทั้งสกัดกั้นการเข้ามาตามแนวชายแดนและกวาดล้างจับกุมในพื้นที่ชั้นในอย่างต่อเนื่อง ยึดยาเสพติดครั้งละจํานวนมากๆ
อย่างไรก็ตาม พล.อ.ประวิตร’ ได้แสดงความเป็นกังวลกับสถานการณ์การไหลเข้ามาของยาเสพติดจํานวนมากตั้งแต่ต้นปี แม้สามารถสกัดกั้นจับกุมได้จํานวนมาก โดยได้กําชับฝ่ายความมั่นคง ทั้งทหาร ตํารวจและฝ่ายปกครอง เกาะติดทําลายเครือข่ายและเพิ่มความเข้นข้นบังคับใช้กฎหมายอย่างจริงจังมากขึ้นระดับพื้นที่ กับทั้งผู้ผลิต ผู้ค้าและผู้เสพต่อเนื่องกันไป โดยเฉพาะกับกลุ่มรักสนุกที่ยังคงลักลอบมั่วสุมเสพยาเสพติดและสิ่งมึนเมาที่ยังคงมีในหลายพื้นที่ เกรงสุ่มเสี่ยงแพร่กระจายเชื้อ COVID-19 เป็นเหตุให้จํานวนประชาชนที่ติดเชื้อเพิ่มทะยานมากขึ้นจนยากจะควบคุม พร้อมย้ํา ต้องกํากับดูแลเจ้าหน้าที่รัฐทุกระดับ ไม่ให้เข้าไปเกี่ยวข้องกับยาเสพติดโดยเด็ดขาด
........
รัฐบาลไทย-ข่าวทำเนียบรัฐบาล-รัฐบาลเชื่อคนส่วนใหญ่ไม่อยากเห็นความวุ่นวายกลับมาอีก เตือนกลุ่มคนอยากเลือกตั้งไม่เคลื่อนขบวนไปทำเนียบ 22 พ.ค.นี้ เกรงทำสังคมเดือดร้อน ย้ำบังคับใช้ กม.หากฝ่าฝืน เพราะเป็นพื้นที่ควบคุม
วันอาทิตย์ที่ 20 พฤษภาคม 2561
รัฐบาลเชื่อคนส่วนใหญ่ไม่อยากเห็นความวุ่นวายกลับมาอีก เตือนกลุ่มคนอยากเลือกตั้งไม่เคลื่อนขบวนไปทําเนียบ 22 พ.ค.นี้ เกรงทําสังคมเดือดร้อน ย้ําบังคับใช้ กม.หากฝ่าฝืน เพราะเป็นพื้นที่ควบคุม
รัฐบาลเชื่อคนส่วนใหญ่ไม่อยากเห็นความวุ่นวายกลับมาอีก เตือนกลุ่มคนอยากเลือกตั้งไม่เคลื่อนขบวนไปทําเนียบ 22 พ.ค.นี้ เกรงทําสังคมเดือดร้อน ย้ําบังคับใช้ กม.หากฝ่าฝืน เพราะเป็นพื้นที่ควบคุม
พลเอก ประยุทธ์ จันทร์โอชา นายกรัฐมนตรี กล่าวถึงการชุมนุมเพื่อรําลึกเหตุการณ์สลายการชุมนุมกลุ่มคนเสื้อแดง 19 พ.ค.2553 ที่แยกราชประสงค์ เมื่อวานนี้ ว่า แม้จะไม่มีความวุ่นวายเกิดขึ้น แต่เชื่อว่าประชาชนส่วนใหญ่และผู้ประกอบการในพื้นที่คงไม่สบายใจที่เห็นภาพบรรยากาศเก่า ๆ กลับมาอีก โดยล่าสุดผลสํารวจ "4 ปี คสช.กับการคืนความสุขให้คนในชาติ" ของนิด้าโพลล์ ระบุว่า สิ่งที่ทําให้ประชาชนมีความสุขมากที่สุด คือ การรักษาความสงบเรียบร้อยไม่มีความวุ่นวายทางการเมือง จึงสะท้อนให้เห็นว่าสังคมไม่ต้องการให้บ้านเมืองเกิดความวุ่นวายอีก
สําหรับการชุมนุมของกลุ่มคนอยากเลือกตั้งวันที่ 22 พ.ค.นี้ รัฐบาลขอเตือนไม่ไห้ผู้ชุมนุมเคลื่อนขบวนไปยังทําเนียบรัฐบาล เพราะเกรงว่าอาจส่งผลกระทบต่อการจราจรเนื่องจากเป็นวันทําการปกติ ซึ่งจะมีปริมาณรถหนาแน่น และการชุมนุมอาจสร้างความเดือดร้อนให้กับประชาชนทั่วไป หลายคนรู้สึกเอือมระอากับการมีม็อบมาตลอด 10 ปี ทําให้ประเทศชาติถอยหลังไปมาก รวมทั้งอาจสุ่มเสี่ยงต่อการเกิดเหตุปะทะได้
นอกจากนี้ นายกรัฐมนตรีรับทราบว่า กลุ่มผู้ชุมนุมได้ประสานขออนุญาตจัดการชุมนุม โดยเจ้าหน้าที่ตํารวจได้กําชับว่าให้ชุมนุมอย่างมีขอบเขต แต่เห็นว่าความจริงไม่จําเป็นต้องเรียกร้องอะไร เพราะรัฐบาลบอกกับประชาชนอยู่แล้วว่าจะมีการเลือกตั้งช่วงต้นปี 2562
ส่วนพื้นที่ทําเนียบรัฐบาลนั้น เป็นพื้นที่ควบคุมตาม พ.ร.บ.การชุมนุมในที่สาธารณะ ไม่อนุญาตให้ผู้ชุมนุมเข้าพื้นที่ โดยหากฝ่าฝืนจะบังคับใช้กฎหมายอย่างเคร่งครัด
.......................................
สํานักโฆษก
รัฐบาลไทย-ข่าวทำเนียบรัฐบาล-การสูบบุหรี่หรือบุหรี่ไฟฟ้า สามารถแพร่เชื้อไวรัสโควิด-19 ได้จริงหรือไม่ ??
วันอาทิตย์ที่ 10 พฤษภาคม 2563
การสูบบุหรี่หรือบุหรี่ไฟฟ้า สามารถแพร่เชื้อไวรัสโควิด-19 ได้จริงหรือไม่ ??
สามารถแพร่เชื้อได้หรือเปล่านะ
Q : การสูบบุหรี่หรือบุหรี่ไฟฟ้า สามารถแพร่เชื้อไวรัสโควิด-19 ได้จริงหรือไม่ ??
A : จริง เพราะควันและละอองไอของบุหรี่นั้น ประกอบด้วย สารคัดหลั่ง น้ําลาย เสมหะ และแบคทีเรียของผู้สูบ เมื่อมีการพ่นควันออกไป สารเหล่านั้นจะลอยเป็นระยะทางไกล ดังนั้นหากผู้ติดเชื้อไวรัสโควิด-19 สูบบุหรี่และปล่อยควันหรือละอองไอออกมา ก็จะทําให้เชื้อไวรัสฯ แผร่กระจายไปสู่ผู้อื่นได้เช่นกัน
รัฐบาลไทย-ข่าวทำเนียบรัฐบาล-นายกฯ แสดงความเสียใจต่อครอบครัวกำลังพลที่เสียชีวิตและบาดเจ็บจากเหตุระเบิด จ.ยะลา กำชับเร่งไล่ล่าตัวคนร้ายมาลงโทษ
วันศุกร์ที่ 15 กันยายน 2560
นายกฯ แสดงความเสียใจต่อครอบครัวกําลังพลที่เสียชีวิตและบาดเจ็บจากเหตุระเบิด จ.ยะลา กําชับเร่งไล่ล่าตัวคนร้ายมาลงโทษ
นายกรัฐมนตรีแสดงความเสียใจต่อครอบครัวกําลังพลที่เสียชีวิตและบาดเจ็บจากเหตุระเบิด จ.ยะลา กําชับเร่งไล่ล่าตัวคนร้ายมาลงโทษ พร้อมสั่งการต้นสังกัดให้ความช่วยเหลือตามระเบียบทางราชการอย่างเต็มที่
วันนี้ (14 ก.ย.60) พลเอก ประยุทธ์ จันทร์โอชา นายกรัฐมนตรี แสดงความเสียใจอย่างยิ่งต่อครอบครัวของกําลังพลที่เสียชีวิตและบาดเจ็บจากกรณีที่คนร้ายลอบวางระเบิดและจุดชนวนระเบิด เพื่อสังหารเจ้าหน้าที่ขณะเข้าเก็บกู้วัตถุระเบิดที่ อ.ยะหา จ.ยะลา ส่งผลให้มีเจ้าหน้าที่เสียชีวิต 2 นาย และมีผู้บาดเจ็บอื่น ๆ อีกรวม 27 คน โดยนายกรัฐมนตรีได้กําชับไปยังฝ่ายความมั่นคงและทุกหน่วยที่เกี่ยวข้องให้ลงพื้นที่หาข่าว เก็บรวบรวมพยานหลักฐาน และปฏิบัติการเชิงรุก เพื่อติดตามไล่ล่าคนร้ายมาลงโทษโดยเร็ว พร้อมทั้งเพิ่มมาตรการดูแลความปลอดภัยของประชาชนในพื้นที่ และสั่งการให้ต้นสังกัดช่วยเหลือครอบครัวของผู้เสียชีวิตและบาดเจ็บตามระเบียบทางราชการอย่างเต็มที่
“นายกรัฐมนตรีกล่าวว่า สถานการณ์ความไม่สงบในพื้นที่จังหวัดชายแดนภาคใต้เริ่มดีขึ้น โดยจะเห็นได้ว่า จํานวนเหตุการณ์ความรุนแรงในช่วงก่อนหน้านี้ลดลงอย่างต่อเนื่อง ทั้งนี้ เชื่อว่าการกระทําของคนร้ายในครั้งนี้มุ่งหวังผลสร้างสถานการณ์ก่อกวน โดยขอให้พี่น้องประชาชนอย่าตื่นตระหนก ใช้ชีวิตตามปกติ และให้ความร่วมมือหรือแจ้งเบาะแสกับเจ้าหน้าที่ พร้อมทั้งร่วมกันประณามการกระทําอันเลวร้าย เพื่อกดดันไม่ให้คนร้ายก่อเหตุเช่นนี้อีก”
-------------------
สํานักโฆษก
รัฐบาลไทย-ข่าวทำเนียบรัฐบาล-สดร. เชิญชวนสมัครรับมอบ “กล้องโทรทรรศน์และสื่อการเรียนรู้ดาราศาสตร์” หนุนสร้างงานวิจัยดาราศาสตร์ระดับโรงเรียน
วันพุธที่ 30 มกราคม 2562
สดร. เชิญชวนสมัครรับมอบ “กล้องโทรทรรศน์และสื่อการเรียนรู้ดาราศาสตร์” หนุนสร้างงานวิจัยดาราศาสตร์ระดับโรงเรียน
สดร. เดินหน้ามอบกล้องโทรทรรศน์ต่อเนื่องในปี 2562 เชิญชวนโรงเรียนทั่วประเทศสมัครร่วม “โครงการมอบกล้องโทรทรรศน์และสื่อการเรียนรู้ดาราศาสตร์ เพื่อพัฒนาโครงงานดาราศาสตร์ระดับโรงเรียน”
สถาบันวิจัยดาราศาสตร์แห่งชาติ (องค์การมหาชน) (สดร.) กระทรวงวิทยาศาสตร์และเทคโนโลยี เดินหน้ามอบกล้องโทรทรรศน์ต่อเนื่องในปี 2562 เชิญชวนโรงเรียนทั่วประเทศสมัครร่วม “โครงการมอบกล้องโทรทรรศน์และสื่อการเรียนรู้ดาราศาสตร์ เพื่อพัฒนาโครงงานดาราศาสตร์ระดับโรงเรียน” หวังสร้างครูวิจัยและยุววิจัยไทย ผลิตงานวิจัยดาราศาสตร์เผยแพร่สู่เวทีสากล สมัครได้ตั้งแต่บัดนี้ถึง 25 มกราคม 2562
นายศุภฤกษ์ คฤหานนท์ หัวหน้างานบริการวิชาการทางดาราศาสตร์ สดร. กล่าวว่า สดร. ดําเนินการถ่ายทอดองค์ความรู้และเทคโนโลยีด้านดาราศาสตร์ตามพันธกิจมาอย่างต่อเนื่อง มีกลุ่มเป้าหมายและรูปแบบที่หลากหลาย เพื่อให้เข้าถึงบุคคลทุกระดับ โดยเฉพาะเยาวชน หนึ่งในนั้นคือ “โครงการกระจายโอกาสเรียนรู้ดาราศาสตร์ 77 จังหวัด เปิดฟ้าส่องโลกดาราศาสตร์เปิดโอกาสเรียนรู้ทั่วหล้า” ดําเนินการในปี 2558-2561 มอบกล้องโทรทรรศน์สะท้อนแสง แบบดอปโซเนียน ขนาดเส้นผ่านศูนย์กลาง 10 นิ้ว และสื่อการเรียนรู้ดาราศาสตร์แก่โรงเรียนทั่วประเทศ จํานวน 360 โรงเรียน จาก 76 จังหวัด ผลการดําเนินโครงการเป็นที่น่าพอใจ โรงเรียนได้นําไปจัดกิจกรรมการเรียนรู้ดาราศาสตร์ในระดับโรงเรียนและชุมชนอย่างต่อเนื่อง โดยเฉพาะในช่วงที่เกิดปรากฏการณ์สําคัญทางดาราศาสตร์
นายศุภฤกษ์ กล่าวเพิ่มเติมว่า ในปี 2562 สดร. ต่อยอดโครงการมอบกล้องโทรทรรศน์ โดยมุ่งเน้นให้นําไปใช้สําหรับศึกษาและผลิตโครงงานดาราศาสตร์ เกิดเป็นโครงการมอบกล้องโทรทรรศน์และสื่อการเรียนรู้ดาราศาสตร์ เพื่อพัฒนาโครงงานดาราศาสตร์ระดับโรงเรียน สนับสนุนกล้องโทรทรรศน์และสื่อการเรียนรู้ทางดาราศาสตร์แก่โรงเรียนและสถานศึกษา ทั้งภาครัฐและเอกชน สําหรับจัดการเรียนการสอน จัดกิจกรรมทางดาราศาสตร์ สังเกตการณ์วัตถุท้องฟ้าและปรากฏการณ์ทางดาราศาสตร์ที่น่าสนใจ ทั้งในโรงเรียนและชุมชน และที่สําคัญต้องการกระตุ้นและเพิ่มศักยภาพการทําโครงงานดาราศาสตร์ในระดับโรงเรียนอย่างแพร่หลาย ซึ่งจะนํามาสู่องค์ความรู้ใหม่ สร้างแรงบันดาลใจให้นักเรียนสนใจใฝ่รู้ในวิทยาศาสตร์ยิ่งขึ้น
นอกจากมอบกล้องโทรทรรศน์และสื่อการเรียนรู้ดาราศาสตร์แล้ว สดร. ยังจัดฝึกอบรมการใช้งานกล้องโทรทรรศน์แก่โรงเรียนที่ได้รับคัดเลือกเข้าร่วมโครงการฯ รวมถึงกลุ่มโรงเรียนใน “โครงการกระจายโอกาสการเรียนรู้ดาราศาสตร์ 77 จังหวัดฯ” ที่ดําเนินการมาก่อนหน้านี้ เพื่อให้ครูได้ฝึกปฏิบัติการการใช้งานกล้องโทรทรรศน์ โดยเน้นไปที่การสังเกตการณ์เพื่อศึกษาโครงงานดาราศาสตร์เป็นหลัก หวังให้ครูและนักเรียนสามารถกลับไปใช้งานกล้องโทรทรรศน์ได้เองในโรงเรียนให้เกิดประโยชน์สูงสุดอีกด้วย นายศุภฤกษ์กล่าวปิดท้าย
โรงเรียนที่สนใจสมัครเข้าร่วมโครงการฯ ติดตามข้อมูลเพิ่มเติมและดาวน์โหลดสมัครได้ที่ www.narit.or.th รับเพียง 50 โรงเรียนเท่านั้น หมดเขตส่งใบสมัครวันที่ 25 มกราคม 2562 และประกาศผลการคัดเลือกภายในวันที่ 29 มกราคม 2562 สอบถามโทร. 053-121268-9 ต่อ 305 หรือ 088-2524424 (คุณคมสันต์)